**ALYTAUS REGIONO PLĖTROS TARYBOS KOLEGIJOS PARTNERIŲ GRUPĖS POSĖDŽIO, ORGANIZUOJAMO APKLAUSOS BŪDU, PROTOKOLAS**

2023 m. spalio 31 d. Nr. PGD-6

Alytus

Apklausos procedūros pradžia – 2023 m. spalio 24 d.

Apklausos procedūros pabaiga – 2023 m. spalio 30 d.

Posėdžio pirmininkas – Lukas Stravinskas, Alytaus regiono plėtros tarybos kolegijos Partnerių grupės (toliau – Partnerių grupė) pirmininkas.

Posėdžio sekretorė – Girmantė Katinaitė-Stočkuvienė, Alytaus regiono plėtros tarybos (toliau – Taryba) administracijos vyriausioji specialistė.

Vadovaujantis Tarybos kolegijos darbo reglamento (toliau – Darbo reglamentas) 139 punktu, Tarybos kolegijos Partnerių grupės posėdis organizuojamas apklausiant visus Partnerių grupės narius elektroniniu paštu.

**Posėdyje, organizuojamame apklausos elektroniniu paštu būdu, dalyvavo 7 iš 13 Partnerių grupės narių (kvorumas yra):**

1. Asta Aleksienė, Lietuvos profesinės sąjungos „Solidarumas“ atstovė;
2. Aurimas Bernatavičius, Lietuvos pramoninkų konfederacijos atstovas;
3. Sigitas Leonavičius, Lietuvos prekybos, pramonės ir amatų rūmų asociacijos atstovas;
4. Jolanta Miliauskė, Lietuvos profesinės sąjungos „Solidarumas“ atstovė;
5. Daivaras Radzevičius, Lietuvos profesinių sąjungų konfederacijos atstovas;
6. Lukas Stravinskas, Nevyriausybinių organizacijų tarybos atstovas, Partnerių grupės pirmininkas;
7. Ona Žilionienė, Nevyriausybinių organizacijų tarybos atstovė.

**Nedalyvavo:**

1. Česlovas Daugėla, Lietuvos darbdavių konfederacijos atstovas;
2. Rasa Gražulienė, Nevyriausybinių organizacijų tarybos atstovė;
3. Lijana Kubilienė, Lietuvos Respublikos žemės ūkio rūmų atstovė;
4. Aistis Ramanauskas, Lietuvos verslo konfederacijos atstovas;
5. Jolanta Leonavičienė, Nevyriausybinių organizacijų tarybos atstovė;
6. Vida Vrubliauskienė, Nacionalinės bendruomeninių organizacijų tarybos atstovė.

2023 m. spalio 24 d. Partnerių grupės nariams jų asmeniniu elektoriniu paštu[[1]](#footnote-1) išsiųsta rašytinio posėdžio darbotvarkė ir medžiaga[[2]](#footnote-2) bei paprašyta pateikti pritarimą ar nepritarimą išvadai[[3]](#footnote-3) pateiktoje darbotvarkėje nurodytais svarstytinais klausimais, užpildant Partnerių grupės nario balsavimo elektroniniu būdu lentelę arba pritarimą/nepritarimą išreiškiant elektroniniu paštu[[4]](#footnote-4).

Vadovaujantis Tarybos kolegijos Darbo reglamento 128 punktu, Partnerių grupė išvadą (-as) ir (ar) nuomonę (-es) priima bendru narių sutikimu arba dalyvaujančių grupės narių balsų dauguma.

**DARBOTVARKĖ:**

1. Dėl Alytaus regiono plėtros tarybos 2015 m. spalio 26 d. sprendimo Nr. 51/6S-34 „Dėl Alytaus regiono plėtros 2014–2020 m. plano tvirtinimo“ pakeitimo.

**1. SVARSTYTA. Dėl Alytaus regiono plėtros tarybos 2015 m. spalio 26 d. sprendimo Nr. 51/6S-34 „Dėl Alytaus regiono plėtros 2014–2020 m. plano tvirtinimo“ pakeitimo.**

Partnerių grupės nariams pateiktas Alytaus regiono 2014-2020 metų plėtros plano dalies „Priemonių planas“ pakeitimo projektas (toliau – Planas), parengtas pagal Vidaus reikalų ministerijos patvirtintą Regionų plėtros planų rengimo metodiką (toliau – Metodika). Kartu su el. paštu 2023 m. spalio 24 d. siųsta posėdžio medžiaga, Partnerių grupės nariams pateiktas ir Kolegijos sprendimo projektas su aiškinamojo rašto projektu. Akcentuota, kad Plane pakeitimai atlikti atsižvelgiant į 2014–2020 metų ES struktūrinių fondų posistemyje (toliau – SFMIS2014) registruotą informaciją apie įgyvendinamų projektų sutarčių ir baigtų įgyvendinti projektų duomenis, planuojamus Alytaus regiono integruotos teritorijų vystymo programos (toliau – ITVP) pakeitimus[[5]](#footnote-5) bei Alytaus rajono savivaldybės administracijos pateiktą pasiūlymą (Metodikos 6 priedas) (toliau – Pasiūlymas) dėl Plano keitimo – patikslinant įgyvendinamo projekto finansavimo šaltinių sumas.

**NUTARTA.** Patvirtinti Partnerių grupės išvadą pritarti sprendimo projektui „Dėl Alytaus regiono plėtros tarybos 2015 m. spalio 26 d. sprendimo Nr. 51/6S-34 „Dėl Alytaus regiono plėtros 2014–2020 m. plano tvirtinimo“ pakeitimo“.

*Balsavimo rezultatai: Pritarė – 7, nepritarė – 0, susilaikė – 0, nusišalino – 0.*

Posėdžio pirmininkas Lukas Stravinskas

Posėdžio sekretorė Girmantė Katinaitė-Stočkuvienė

1. Posėdžio medžiaga išsiųsta 2023 m. spalio 24 d. el. paštu [info@alytausregionas.lt](mailto:%20info@alytausregionas.lt); [↑](#footnote-ref-1)
2. Posėdžio medžiagos patikslinimas išsiųstas 2023 m. spalio 25 d. el. paštu <info@alytausregionas.lt>; [↑](#footnote-ref-2)
3. Vadovaujantis Alytaus regiono plėtros tarybos kolegijos darbo reglamento, patvirtinto Alytaus regiono plėtros tarybos

   steigiamojo susirinkimo 2020 m. gruodžio 10 d. sprendimu Nr. 3, 115.1 papunkčiu, partnerių grupė svarsto regiono plėtros plano ir jo pakeitimų, Tarybos sprendimų dėl projektų pripažinimo regioninės svarbos projektais, taip pat regiono plėtros plano įgyvendinimo ataskaitų projektus ir dėl šių dokumentų teikia išvadas Kolegijai. [↑](#footnote-ref-3)
4. Vadovaujantis Alytaus regiono plėtros tarybos kolegijos darbo reglamento, patvirtinto Alytaus regiono plėtros tarybos

   steigiamojo susirinkimo 2020 m. gruodžio 10 d. sprendimu Nr. 3, 139 punkto nuostatomis, svarbiems ir skubiems klausimams spręsti Partnerių grupės pirmininko sprendimu Partnerių grupės posėdis gali būti organizuojamas apklausiant visus Parnerių grupės narius elektroniniu paštu. Parnerių grupės nariams balsuojant elektroniniu paštu, regiono plėtros tarybos administracija Partnerių grupės nariams išsiunčia visą medžiagą ir paprašo pateikti pritarimą ar nepritarimą išvadai ar nuomonę svarstomais klausimais. Partnerių grupės nariai per 5 dienas nuo dokumentų gavimo dienos pareiškia savo pritarimą ar nepritarimą išvadai ar nuomonę elektroniniu paštu (jie pridedami prie protokolo). Gavusi Partnerių grupės narių elektroniniu paštu pateiktus pritarimus ar nepritarimus išvadai ar nuomones, Regiono plėtros tarybos administracija ne vėliau kaip per 3 darbo dienas parengia apklausos elektroniniu paštu  protokolo projektą ir pateikia jį pasirašyti Partnerių grupės pirmininkui.   [↑](#footnote-ref-4)
5. Alytaus regiono integruotos teritorijų vystymo programos įgyvendinimo koordinavimo darbo grupės 2023 m. spalio 30 – lapkričio 3 d. vykstančiame rašytiniame posėdyje svarstomas Alytaus regiono integruotos teritorijų vystymo programos, patvirtintos Lietuvos Respublikos vidaus reikalų ministro 2015 m. rugsėjo 11 d. įsakymu Nr. 1V-720 „Dėl Alytaus regiono integruotos teritorijų vystymo programos patvirtinimo“, pakeitimo projektas. [↑](#footnote-ref-5)